ai4bharat/Pralekha huggingface dataset:
உள்துறை அமைச்சகம்
கோவிட்-19 நோய்த் தொற்றைக் கட்டுப்படுத்துவதற்கான தொகுக்கப்பட்ட திருத்திய வழிகாட்டுதல்களை வெளியிட்டது மத்திய உள்துறை அமைச்சகம்
கோவிட்-19 நோயைக் கட்டுப்படுத்துவதற்கான முடக்கநிலை காலத்தில் மத்திய உள்துறை அமைச்சகம் வெளியிட்ட தொகுக்கப்பட்ட வழிகாட்டுதல்களில் கூறப்பட்டுள்ள விதிமுறைகள் 2020 மே 3ஆம் தேதி வரையில் தொடரும் என்று 2020 ஏப்ரல் 14 ஆம் தேதியன்று மத்திய அரசு உத்தரவு பிறப்பித்துள்ளது.
மேற்குறிப்பிட்ட உத்தரவின் தொடர்ச்சியாக, மத்திய அமைச்சகங்கள் / துறைகள், மாநில / யூனியன் பிரதேச அரசுகள் முடக்கநிலை காலத்தில் கடைபிடிக்க வேண்டிய திருத்திய தொகுக்கப்பட்ட வழிகாட்டுதல்களை மத்திய உள்துறை அமைச்சகம் வெளியிட்டுள்ளது. கோவிட்-19 மேலாண்மைக்கான தேசிய அறிவுறுத்தல்களையும் வழிகாட்டுதல்கள் வரையறுத்துள்ளன. அலுவலகங்கள், பணியிடங்கள், உற்பத்தித் தொழிற்சாலைகள், நிறுவனங்களில் தனிநபர் இடைவெளியைப் பராமரித்தலுக்கான நிலையான செயல்பாட்டு வழிமுறைகள் ; மற்றும் முடக்கநிலை விதிகளை மீறுவோர் மீது பேரழிவு மேலாண்மைச் சட்டம் 2005 மற்றும் ஐ.பி.சி. 1860-இன் கீழ் பொருத்தமான பிரிவுகளின் படி விதிக்கவேண்டிய அபராதம் பற்றியும் அதில் கூறப்பட்டுள்ளது.
பொது மக்களின் சிரமங்களைக் குறைக்கும் வகையில், சில கூடுதல் செயல்பாடுகளுக்கும் அனுமதி அளிக்கப்படும். அவை 2020 ஏப்ரல் 20ஆம் தேதியில் இருந்து அமலுக்கு வரும். இருந்தாலும், இந்த புதிய செயல்பாடுகளை, தற்போது அமலில் உள்ள முடக்கநிலை அமலுக்கான வழிகாட்டுதல்களை கடுமையாக அமல் செய்வதன் அடிப்படையில் மாநிலங்கள்/ யூனியன் பிரதேசங்கள் / மாவட்ட நிர்வாகங்கள் செயல்படுத்த வேண்டும். இந்த விதிமுறைத் தளர்வுகளை செயல்படுத்துவதற்கு முன்னதாக அலுவலகங்கள், பணியிடங்கள், தொழிற்சாலைகள் மற்றும் நிறுவனங்கள், மற்றும் தேவையான பிற இடங்களில் தனி நபர் இடைவெளியைப் பராமரிப்பதற்கான ஏற்பாடுகள் செய்திருப்பதை, மாநிலங்கள் / யூனியன் பிரதேசங்கள் / மாவட்ட நிர்வாகங்கள் உறுதி செய்திட வேண்டும்.
மாநிலங்கள் / யூனியன் பிரதேசங்கள் / மாவட்ட நிர்வாகங்களால், நோய்க் கட்டுப்பாட்டுப் பகுதி என எல்லை வரையறை செய்யப்பட்ட பகுதிகளுக்கு தொகுக்கப்பட்ட திருத்திய வழிகாட்டுதல்கள் பொருந்தாது. நோய்க்கட்டுப்பாட்டு மண்டலப்பட்டியலில் புதிதாக ஒரு பகுதி சேர்க்கப்பட்டால், அதுவரையில் அங்கு அனுமதிக்கப்பட்டிருந்த மேற்குறிப்பிட்ட விஷயங்களுக்கு தற்காலிகத் தடை விதிக்கப்படும். மத்திய அரசின் சுகாதாரம் மற்றும் குடும்ப நலத்துறை அமைச்சகத்தின் வழிகாட்டுதல்களின்படி குறிப்பாக அனுமதிக்கப்பட்ட விஷயங்கள் அதில் சேராது.
இணைக்கப்பட்டுள்ள தொகுக்கப்பட்ட திருத்திய வழிகாட்டுதல்களை கடுமையாகப் பின்பற்றுவதை மத்திய அமைச்சகங்கள் / துறைகள், மாநில / யூனியன் பிரதேச அரசுகள் உறுதி செய்திட வேண்டும் என்று மத்திய உள்துறை அமைச்சகம் அறிவுறுத்தியுள்ளது.
தொகுக்கப்பட்ட திருத்திய வழிகாட்டுதல்களைக் காண இங்கே கிளிக் செய்யவும்
மாநிலங்கள்/யூனியன் பிரதேசங்களுக்கு மத்திய உள்துறை அமைச்சகம் அனுப்பிய கடிதத்தைக் காண இங்கே கிளிக் செய்யவும்
(
பிரதமர் அலுவலகம்
குஜராத்தின் நவசரியில் ‘குஜராத் பெருமை இயக்க' நிகழ்ச்சியில் பிரதமரின் உரை
குஜராத் முதல்வர் திரு புபேந்திர பட்டேல் அவர்களே, நாடாளுமன்ற உறுப்பினர் திரு சி.ஆர். பாட்டில் அவர்களே, மத்திய அமைச்சர் திருமதி தர்ஷனா அவர்களே, நாடாளுமன்ற, சட்டமன்ற உறுப்பினர்களே, குஜராத் மாநில அமைச்சர்களே, சகோதர சகோதரிகளே!
ரூ. 3,000 கோடிக்கும் அதிகமான திட்டங்களைத் திறந்து வைக்கவும், அடிக்கல் நாட்டவும் எனக்கு இன்று வாய்ப்பு அளிக்கப்பட்டது. தெற்கு குஜராத்தில் வசிக்கும் கோடிக்கணக்கான நண்பர்களின் வாழ்க்கையை இந்த அனைத்து திட்டங்களும் எளிதாக்கவுள்ளன. மின்சாரம், தண்ணீர், சாலை, சுகாதாரம் கல்வி, குறிப்பாக நமது பழங்குடி பகுதிகளில் அனைத்து விதமான இணைப்புகள் சம்மந்தப்பட்ட திட்டங்களால் புதிய வேலைவாய்ப்புகள் உருவாகும்.
சகோதர, சகோதரிகளே,
கடந்த எட்டு ஆண்டுகளில், கோடிக்கணக்கான புதிய மக்களையும் பல புதிய பகுதிகளையும், வளர்ச்சியின் கனவுகள் மற்றும் இலட்சியங்களுடன் சீரமைப்பதில் நாம் வெற்றி பெற்றுள்ளோம். கிராமங்கள் மற்றும் பழங்குடி பகுதிகளில் வங்கி சேவைகள் இல்லாமையும் அதிகபட்சமாக இருந்து வந்தது. ‘அனைவரும் இணைவோம், அனைவரும் உயர்வோம்' என்ற தாரக மந்திரத்தைப் பின்பற்றி கடந்த 8 ஆண்டுகளில் நமது அரசு ஏழை மக்களின் நலனிற்கும், அதிக முக்கியத்துவம் அளித்துள்ளது. ஏழை மக்களுக்கு 100% அதிகாரமளிக்கும் பிரச்சாரத்தை அரசு தற்போது தொடங்கியுள்ளது. ஏழை மற்றும் பழங்குடி மக்களுக்கான திட்டப் பலன்களிலிருந்து ஒருவரும் விடுபடாததை இந்த திட்டம் உறுதி செய்யும்.
ஒட்டுமொத்த உலகையும் கொவிட் பெருந்தொற்று புரட்டிப் போட்டது, எனினும் 200 கோடி தடுப்பூசிகளை செலுத்திய ஒரே நாடு, இந்தியாதான். வளர்ச்சிக்காக வனப்பகுதிகளில் நீண்டதூரம் செல்ல வேண்டியது அவசியமாகிறது. சாலைகளை கட்டமைத்தல், ஒளியழைகளை அமைத்தல் எதுவாக இருந்தாலும் லட்சக்கணக்கான மக்களின் வாழ்க்கையை மாற்ற நாம் திட்டமிடுகிறோம் இதுபோன்ற திட்டங்களால் நவசாரி மற்றும் தாங் மாவட்டங்கள் தற்போது பயனடைந்து வருகின்றன. சுமார் ரூ. 500 கோடி மதிப்பில் கட்டப்பட்டு வரும் மருத்துவமனை மற்றும் மருத்துவ கல்லூரியால் நவசாரியில் உள்ள 10 லட்சத்திற்கும் அதிகமான மக்கள் பயன்பெற உள்ளனர்.
நண்பர்களே,
வளர்ச்சி என்பது ஒட்டுமொத்தமானதாக, உலகளாவியதாக அனைத்தையும் உள்ளடக்கியதாக இருக்க வேண்டும். அந்த பாதையில் தான் நாம் பணியாற்றி வருகிறோம். குஜராத்தில் இதுபோல் ஏராளமான திட்டங்கள் செயல்படுத்தப்படுகின்றன. தாய்மார்கள் மற்றும் சகோதரிகளின் ஆசிகள்தான் எனக்கு உத்வேகம் அளிக்கின்றன. இது போன்ற முன்னேற்றகரமான திட்டங்களை உரிய நேரத்திற்குள் மேற்கொண்டு, சமூகத்தின் கடைசி மைல் மக்களைச் சென்றடையும் மாநில அரசையும் நான் பாராட்டுகிறேன்.
உங்கள் அனைவருக்கும் நல்வாழ்த்துகள்.
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும்.பிரதமர் தமது உரையை இந்தியில் வழங்கியிருந்தார்.
நிலக்கரி அமைச்சகம்
2030 க்குள் 100 மில்லியன் டன் நிலக்கரி எரிவாயுமயமாக்கலில் கவனம்
புரிந்துணர்வு ஒப்பந்தங்களில் கையெழுத்திட்டுள்ளது.
நிலக்கரி வாயுமயமாக்கலை ஊக்குவிப்பதற்காக, நிலக்கரி அமைச்சகம் ஒரு கொள்கையை உருவாக்கியுள்ளது, அதில், எரிவாயுமயமாக்கலுக்குப் பயன்படுத்தப்படும் நிலக்கரியின் அளவு மொத்த நிலக்கரி உற்பத்தியில் குறைந்தது 10% ஆக இருந்தால், எரிவாயுமயமாக்கலுக்குப் பயன்படுத்தப்படும் நிலக்கரிக்கான எதிர்கால வணிக நிலக்கரித் தொகுதி ஏலங்களுக்கு வருவாய் பங்கில் 50% தள்ளுபடிக்கு ஏற்பாடு செய்யப்பட்டுள்ளது. மேலும், புதிய நிலக்கரி எரிவாயு சுத்திகரிப்பு நிலையங்களுக்கு நிலக்கரி கிடைப்பதற்காக என்.ஆர்.எஸ் பிரிவின் கீழ் தனி ஏல சாளரம் உருவாக்கப்பட்டுள்ளது.
கடந்த 5 ஆண்டுகளில் ஆண்டு வாரியாக நிலக்கரி உற்பத்தி விவரம் பின்வருமாறு:

ஆண்டு
நிலக்கரி உற்பத்தி
2018-19
728.718
2019-20
730.874
2020-21
716.083
2021-22
778.210
2022-23
893.190
மின்துறை மற்றும் ரயில்வே துறையின் தேவையை கோல் இந்தியா லிமிடெட் பூர்த்தி செய்து வருகிறது. 2022-23 நிதியாண்டில், 565 மில்லியன் டன் என்ற இலக்கில், சிஐஎல் 586.6 மில்லியன் டன்களை மின் துறைக்கு அனுப்பியுள்ளது. ரயில்வேயின் தேவையை பூர்த்தி செய்வதைப் பொறுத்தவரை, ரயில்வேயின்  நிலக்கரி தேவை மிகக் குறைவு. ரயில்வேயின் நிலக்கரி தேவையை அவ்வப்போது சி.ஐ.எல் தொடர்ந்து பூர்த்தி செய்து வருகிறது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
தேசிய விளையாட்டு விருதுகள் – 2019 அறிவிப்பு. பஜ்ரங் புனியா மற்றும் தீபா மாலிக் ராஜீவ் காந்தி கேல் ரத்னா விருது பெறுகின்றனர்
விளையாட்டுத் துறையில் தலைசிறந்த சாதனையாளர்களை கவுரவிக்கும் விதமாக ஆண்டுதோறும் தேசிய விளையாட்டு விருதுகள் வழங்கப்பட்டு வருகிறது. கடந்த 4 ஆண்டு காலத்தில் விளையாட்டுத்துறையில் மிகச் சிறந்த வீரர், வீராங்கனைகளாக திகழ்ந்தவர்களுக்கு ராஜீவ் காந்தி கேல் ரத்னா விருதும், தொடர்ந்து சிறப்பான ஆட்டத்தை வெளிப்படுத்தி வருவோருக்கு அர்ஜூனா விருதும், சர்வதேச விளையாட்டுப் போட்டிகளில் பதக்கம் வெல்லக்கூடிய வீரர்களை உருவாக்கும் பயிற்சியாளர்களுக்கு துரோணாச்சாரியா விருதும் வழங்கப்படுகிறது. விளையாட்டுத்துறையில் வாழ்நாள் சாதனை படைத்தவர்களுக்கு தியான்சந்த் விருதும், விளையாட்டுத் துறையின் வளர்ச்சி மற்றும் ஊக்குவிப்பிற்கு அளப்பரிய பங்காற்றிய தனியார் மற்றும் பொதுத்துறை நிறுவனங்கள் மற்றும் தனி நபர்களுக்கு ராஷ்ட்ரிய கேல் புரோத்சஹான் புரஸ்கார் விருதும் வழங்கப்படுகிறது. பல்கலைகழகங்களுக்கு இடையேயான போட்டியில் ஒட்டுமொத்த சாதனை படைக்கும் பல்கலைகழகத்திற்கு மௌலானா அபுல்கலாம் ஆசாத்  கோப்பையும் வழங்கப்படுகிறது.
இதன்படி, 2019-ஆம் ஆண்டுக்கான விளையாட்டு விருதுகளுக்கு தேர்ந்தெடுக்கப்பட வேண்டியவர்கள் பட்டியலை உச்சநீதிமன்ற ஓய்வுபெற்ற நீதிபதி முகுந்தகம் சர்மா தலைமையிலான தேர்வுக்குழு பரிந்துரைத்தது. இதிலிருந்து தகுதியான நபர்களை தேர்வு செய்து அரசு விருது பெறுவோர் பட்டியலை அறிவித்துள்ளது.
ராஜீவ்காந்தி கேல்ரத்னா விருது, மல்யுத்த வீரர் பஜ்ரங் புனியா மற்றும் மாற்றுத் திறனாளி தடகள வீராங்கனை தீபா மாலிக் ஆகியோருக்கு வழங்கப்படுகிறது.
துரோணாச்சாரியா விருது, பேட்மிண்டன் பயிற்சியாளர் விமல் குமார், டேபிள் டென்னிஸ் பயிற்சியாளர் சந்தீப் குப்தா, தடகள பயிற்சியாளர் மொகீந்தர் சிங் தில்லான் ஆகிய மூன்று பேருக்கும், வாழ்நாள் சாதனையாளருக்கான விருது, ஹாக்கி பயிற்சியாளர் மெர்ஸ்பன் பட்டேல், கபடி பயிற்சியாளர் ராம்பீர்சிங் கோக்கர், கிரிக்கெட் பயிற்சியாளர் சஞ்சய் பரத்வாஜ் ஆகியோருக்கு வழங்கப்படவுள்ளது.
அர்ஜூனா விருது, சிறந்த உடற்கட்டு பிரிவுக்காக எஸ். பாஸ்கரனுக்கும், கிரிக்கெட் வீரர் ரவீந்திர ஜடேஜா, கிரிக்கெட் வீராங்கனை பூனம் யாதவ், மாற்றுத்திறனாளி பேட்மிண்டன் வீரர் பிரமோத் பகத் உள்ளிட்ட 19 பேருக்கு வழங்கப்படவுள்ளது.
தியான்சந்த் விருது, மனுவேல் ஃபிரட்ரிக்ஸ், அரூப் பஸாக், மனோஜ்குமார், நித்தன் கீர்த்தனே மற்றும் லால்ரெம்சங்கா ஆகிய 5 பேருக்கும், ராஷ்ட்ரிய கேல் புரஸ்கார் விருதுக்கு ககன் நரங் துப்பாக்கி சுடும் அறக்கட்டளை, கோ ஸ்போர்ட்ஸ் அறக்கட்டளை மற்றும் ராயலசீமா வளர்ச்சி அறக்கட்டளைக்கு வழங்கப்படவுள்ளது.
மௌலானா ஆசாத் கோப்பை, சண்டிகரில் உள்ள பஞ்சாப் பல்கலைகழகத்திற்கு வழங்கப்படும்.
இந்த விருதுகள் இம்மாதம் 29-ம் தேதி குடியரசுத் தலைவர் மாளிகையில் நடைபெறும் விழாவில், குடியரசுத் தலைவரால் வழங்கப்படும்.
குடியரசுத் துணைத் தலைவர் செயலகம்
குடியரசுத் துணைத் தலைவர் காமோரோஸ் மற்றும் சியரா லியோன் நாடுகளில் பயணத்தைத் தொடங்கினார் இந்தியா வம்சாவளியினரிடையே உரையாற்றினார்
குடியரசுத் துணைத் தலைவர் திரு. எம். வெங்கைய நாயுடு, காமோரோஸ் மற்றும் சியரா லியோன் நாடுகளில் தமது பயணத்தைத் தொடங்கினார்.
ஆப்பிரிக்க நாடுகளுக்கு இந்தியா உயர் முன்னுரிமை அளிக்கிறது என்றும், ஆப்பிரிக்காவை முக்கிய கவனம் பெறும் கண்டமாக இந்திய அரசு கருதுகிறது என்றும் அவர் கூறினார். குடியரசுத் தலைவர், குடியரசு துணைத் தலைவர், பிரதமர் என்ற நிலைகளில் கடந்த ஐந்தாண்டுகளில் ஆப்பிரிக்க நாடுகளுக்கு 32 பயணங்கள் மேற்கொள்ளப்பட்டிருப்பதை அவர் சுட்டிக்காட்டினார். ஆப்பிரிக்காவில் மேலும் 18 தூதரகங்களைத் தொடங்க இந்தியா முடிவு செய்திருப்பதாகவும் அவர் தெரிவித்தார்.
காமோரோஸ் தலைநகர் சென்றடைந்த திரு. வெங்கைய நாயுடு-வை அந்நாட்டு அதிபர் திரு. அஸாலி அசவ்மானி வரவேற்றார்; அவருக்கு ராணுவ அணிவகுப்பு மரியாதை அளிக்கப்பட்டது.
இந்திய வம்சாவளியினரிடையே உரையாற்றுகையில், சுமார் 250 பேர் என்ற அளவில் உள்ள இந்திய வம்சாவளியினர் அந்நாட்டின் சமூக பொருளாதாரம் உள்ளிட்ட பல துறைகளில் முக்கியப் பங்காற்றி வருவது மகிழ்ச்சி அளிப்பதாகக் கூறினார். இந்தியாவின் பண்பாட்டு பாரம்பரியத்தை பேணிவரும் அவர்களை பாராட்டுவதாகத் தெரிவித்தார். இந்தியா, அந்நிய நேரடி முதலீடுகளுக்கு மிகவும் உகந்த நிலையில் இருப்பதாகவும், இதனை முதலீட்டாளர்கள் பயன்படுத்திக் கொள்ள வேண்டும் என்றும் கேட்டுக் கொண்டார்.
மகாத்மா காந்தியடிகளின் 150-வது பிறந்தநாளை முன்னிட்டு அவருக்கு அஞ்சலி செலுத்திய குடியரசு துணைத்தலைவர், பாகுபடுத்தப்பட்ட சமுதாயத்திற்கும், காலனி ஆதிக்கத்திற்கும் எதிரான காந்தியடிகளின் போராட்டத்திற்கு ஆப்பிரிக்காவில்தான் உத்வேகம் கிடைத்தது என்று கூறினார்.
குடியரசு துணைத்தலைவருடன் மத்திய அமைச்சர்கள் திரு. சஞ்சீவ்குமார் பால்யன், திரு. ராம்விச்சார் நேத்தம் மற்றும் உயரதிகாரிகள் சென்றுள்ளனர்.
----
(Visitor Counter : 84
ரெயில்வே அமைச்சகம்
மோசமான வானிலையை கடந்து 12 ஆக்ஸிஜன் எக்ஸ்பிரஸ் ரயில்கள் 969 மெட்ரிக் டன் ஆக்ஸிஜனை கொண்டு சென்றன
இந்தியன் ரயில்வே இதுவரை 17,945 மெட்ரிக் டன் திரவ மருத்துவ ஆக்ஸிஜனை, 1080க்கும் மேற்பட்ட டேங்கர்கள் மூலம் பல மாநிலங்களுக்கு கொண்டு சென்றுள்ளன.
இதுவரை 272 ஆக்ஸிஜன் எக்ஸ்பிரஸ் ரயில்கள், தங்கள் பயணத்தை முடித்துள்ளன. நேற்று இரவு 12 ஆக்ஸிஜன் எக்ஸ்பிரஸ் ரயில்கள், 969 மெட்ரிக் டன் திரவ ஆக்ஸிஜனுடன், புயல் பாதிப்புள்ள கிழக்கு மாநிலங்களில் இருந்து புறப்பட்டு, மோசமான வானிலையையும் கடந்து பயணித்தன.
இவற்றில் 3 ரயில்கள் தமிழ்நாட்டுக்கும், 4 ரயில்கள் ஆந்திரப் பிரதேசத்துக்கும், தில்லி, மத்தியப் பிரதேசம், உத்தரப் பிரதேசம், அசாம் மற்றும் கேரளாவுக்கு தலா ஒரு ரயில்களும் புறப்பட்டன.
தென் மாநிலங்களில் தமிழகம், கர்நாடகா மற்றும் தெலங்கானாவுக்கு விநியோகிப்பட்ட ஆக்ஸிஜன் அளவு தலா 1000 மெட்ரிக் டன்களை கடந்தது.
ஜார்கண்ட் மாநிலம் தனது முதல் ஆக்ஸிஜன் ரயிலை பெற்றது. ரயில் மூலம் ஆக்ஸிஜன் பெறும் 15வது மாநிலம் ஜார்கண்ட் என்பது குறிப்பிடத்தக்கது.
இதுவரை மகாராஷ்டிராவுக்கு 614, உத்தரப் பிரதேசத்துக்கு 3731, மத்தியப் பிரதேசத்துக்கு 633, தில்லிக்கு 4910, ஹரியானாவுக்கு 1911, ராஜஸ்தானுக்கு 98, கர்நாடகாவுக்கு 1653, உத்தரகாண்ட்டுக்கு 320, தமிழகத்துக்கு 1158, ஆந்திராவுக்கு 929, பஞ்சாப்புக்கு 225, கேரளாவுக்கு 246, தெலங்கானாவுக்கு 1312, ஜார்கண்ட்டுக்கு 38, அசாம் மாநிலத்துக்கு 160 மெட்ரிக் டன்கள் ஆக்ஸிஜன் விநியோகிக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721848
-----
(Visitor Counter : 192
குடியரசுத் துணைத் தலைவர் செயலகம்
எந்த ஒரு நாடும் தனித்து முன்னேற முடியாது: ஒட்டு மொத்த மனிதகுலத்தின் முன்னேற்றத்திற்காக நாம் அனைவரும் இணைந்து செயலாற்ற வேண்டும் - குடியரசு துணைத்தலைவர் திரு ஜக்தீப் தன்கர்
எந்த ஒரு நாடும் தனித்து முன்னேற முடியாது எனவும் உலகளாவிய வளர்ச்சி, அமைதி மற்றும் நல்லிணக்கத்திற்காக நாம் அனைவரும் இணைந்து செயலாற்ற வேண்டும் என்றும் குடியரசு துணைத்தலைவர் திரு ஜக்தீப் தன்கர் கூறியுள்ளார்.
பிரான்ஸ் - இந்தியா அறக்கட்டளையைச் சேர்ந்த இளம் தலைவர்கள் குழு குடியரசுத் துணைத்தலைவர் மாளிகையில் திரு ஜக்தீப் தன்கரை இன்று  சந்தித்தது. அவர்களுடன் கலந்துரையாடிய குடியரசு துணைத்தலைவர், அனைவரும் இணைந்து செயலாற்றுவதற்கு உதாரணமாக பருவநிலை மாற்ற சவாலை குறிப்பிட்டார். இந்த விஷயத்தில் மனித குலத்தின் எதிர்கால பாதுகாப்பிற்காக அனைவரும் இணைந்து செயல்பட வேண்டும் என்று அவர் கூறினார்.
உலகம் ஒரு கிராமம் போன்று தற்போது மாறியுள்ளதாக கூறிய அவர், இந்தியாவின் கலாச்சாரம், வசுதைவ குடும்பகம் என்ற கொள்கையை ஊக்குவிப்பதாகத் தெரிவித்தார். போர் என்பது எந்த ஒரு பிரச்சனைக்கும் தீர்வாக அமையாது என்று பிரதமர் கூறியதை குறிப்பிட்ட குடியரசு துணைத்தலைவர், நாம் ஒத்துழைப்பு மற்றும் கூட்டு செயல்பாட்டை கொண்ட உலகத்தை உருவாக்க வேண்டும் என்று கூறினார்.
பிரான்ஸ் கலாச்சாரத்தை தாம் மிகவும் மதிப்பதாகவும் அவர் தெரிவித்தார். அண்மைக் காலங்களில் இந்திய அரசின் உறுதியான கொள்கைகள் மற்றும் செயல்பாடுகள் காரணமாக நாட்டில் ஒவ்வொரு இளைஞரும் தனது திறனை முழுமையாக உணரும் சூழல் உருவாக்கப்பட்டுள்ளது என்றும் அவர் தெரிவித்தார். நவீனத்துவத்துக்கான மிகப் பெரிய படியில் இந்தியா அடியெடுத்து வைத்துள்ளது என்றும் உலக வல்லரசாக இந்தியா உருவெடுத்து வருகிறது என்றும் அவர் குறிப்பிட்டார். மனித குலத்தின் நன்மைக்காகவும், சமூக பொருளாதார மேம்பாட்டிற்காகவும் இரு நாடுகளின் இளம் தலைவர்கள் இணைந்து செயலாற்ற வேண்டும் என திரு ஜக்தீப் தன்கர் கேட்டுக் கொண்டார்.
இந்நிகழ்ச்சியில் இந்தியாவுக்கான பிரான்ஸ் தூதர் திரு இம்மானுவேல் லெனாயின், குடியரசு துணைத் தலைவர் அலுவலகத்தின் மூத்த அதிகாரிகள் மற்றும் வெளியுறவு அமைச்சகத்தின் மூத்த அதிகாரிகள் பங்கேற்றனர்.
நுகர்வோர் நலன், உணவு மற்றும் பொது விநியோகம் அமைச்சகம்
துவரம் பருப்பு கையிருப்பை கண்காணிக்க மத்திய அரசு சார்பில் குழு
நாடு முழுவதும் துவரம்பருப்பு கையிருப்பை கண்காணிக்க ஏதுவாக மத்திய நுகர்வோர் நலத்துறை கூடுதல் செயலாளர் திருமதி நிதி கரே தலைமையில் குழு அமைக்கப்பட்டுள்ளது. இந்தக்குழு, அந்தந்த மாநில அரசுகளின் ஒத்துழைப்புடன் துவரம்பருப்பு இறக்குமதியாளர்கள், ஆலை நிர்வாகிகள், வர்த்தகர்கள் ஆகியோரிடம் உள்ள கையிருப்பை குறிப்பிட்டக் கால இடைவெளியில் கண்காணிக்கும் பணியை மேற்கொள்ளும்.
போதுமான அளவுக்கு துவரம்பருப்பு இறக்குமதி செய்யப்பட்டபோதிலும், அதனை விற்பனைக்கு கொண்டு செல்லாமல், சந்தையில் செயற்கையான தட்டுப்பாட்டை உருவாக்குவதாக அளிக்கப்பட்ட புகார்களின் அடிப்படையில், மத்திய அரசு இந்த நடவடிக்கையை மேற்கொண்டுள்ளது.
அதேநேரத்தில், பருப்பு பதுக்கல்காரர்கள் மற்றும் நேர்மையற்ற வணிகர்களை அடையாளம் காண்பதில் அரசின் தலையீட்டை உறுதி செய்ய ஏதுவாக இந்த அறிவிப்பு வெளியிடப்பட்டுள்ளது. இதன் மூலம் எதிர்வரும் மாதங்களில் துவரம்பருப்பு விலை, அதிகரிக்காமல் இருக்க அரசு நடவடிக்கை மேற்கொண்டு இருக்கிறது. அதே நேரத்தில், துவரம்பருப்பு தவிர மற்ற பருப்புகளின் சந்தை கையிருப்பு குறித்தும் மத்திய அரசு உற்று கண்காணித்து வருவதுடன், எதிர்வரும் மாதங்களில் உள்நோக்கத்துடன் விலையேற்றம் செய்வதை கட்டுப்படுத்துவதற்கும் அரசு முன்னெச்சரிக்கை நடவடிக்கை எடுத்து வருகிறது.
இதன்மூலம் 2022ம் ஆண்டு ஆகஸ்ட் 12ம் தேதி அனைத்து மாநிலங்கள் மற்றும் யூனியன் பிரதேசங்களுக்கு, அத்தியாவசியப் பொருட்கள் சட்டம் 1955-ன் கீழ், துவரம்பருப்பு கையிருப்பு குறித்து மத்திய அரசு வெளியிட்ட அறிவிப்பு திரும்பப் பெறப்படுகிறது.
குறிப்பிட்ட சில நாடுகளிலிருந்து பருப்பு இறக்குமதியை தடையின்றி மேற்கொள்வதற்காக இறக்குமதிக்கான 10 சதவீத வரியை மத்திய அரசு விலக்கியிருப்பது குறிப்பிடத்தக்கது.
புவி அறிவியல் அமைச்சகம்
2022 அக்டோபர் 25-ஆம் தேதி செவ்வாய்க்கிழமை, 1944 சக ஆண்டு கார்த்திகை மாதம் 3-ஆம் நாள் பகுதி நேர சூரிய கிரகணம்
சூரிய கிரகணத்தை சிறிது நேரம் கூட வெறும் கண்களால் பார்க்கக் கூடாது
பகுதி நேர சூரிய கிரகணம் 2022 அக்டோபர் 25-ஆம் தேதி  நிகழும். இந்தியாவில் சூரிய கிரகணம் சூரிய அஸ்தமனத்துக்கு முன் தொடங்கி பெரும்பாலான இடங்களில் பார்க்கப்படும். அந்தமான் மற்றும் நிகோபார் தீவுகள், வடகிழக்கு இந்தியாவின் ஒருசில பகுதிகளிலிருந்து இந்த கிரகணத்தை பார்க்க முடியாது. கிரகணம் முடிவடைவதை சூரிய அஸ்தமனத்துக்கு பிறகு காண முடியாது.
அதிகபட்ச கிரகணத்தின்போது வடமேற்கு பகுதிகளில் சந்திரன் சூரியனை மறைக்கும் நிகழ்வு சுமார் 40 முதல் 50 சதவீதம் வரை இருக்கும். நாட்டின் பிற பகுதிகளில் இது குறைவாகவே காணப்படும்.
கிரகணத்தின் உச்சத்தின்போது டெல்லி மற்றும் மும்பையில் சந்திரன் சூரியனை மறைப்பது முறையே 44 சதவீதம் முதல் 24 சதவீதம் வரை இருக்கும். சென்னை மற்றும் கொல்கத்தாவில் கிரகணம் ஆரம்பம் முதல் சூரியன் மறையும் நேரம் வரை முறையே 31 நிமிடம் மற்றும் 12 நிமிடங்களாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868856
ரெயில்வே அமைச்சகம்
இந்திய ரயில்வேயை தனியார் மயமாக்கும் திட்டம் இல்லை
2020-2021 முதல் 2022-2023 வரை மற்றும் நடப்பு ஆண்டில்  பல்வேறு குரூப் 'சி' பதவிகளுக்கு  ரயில்வே ஆட்சேர்ப்பு வாரியத்தால்  பட்டியலிடப்பட்ட விண்ணப்பதாரர்களின் எண்ணிக்கை விவரம் பின்வருமாறு:தற்காலிகமானது
2020-2021 முதல் 2022-2023 வரை ரயில்வேயில் பணியமர்த்தப்பட்ட ஒப்பந்த தொழிலாளர்களின் எண்ணிக்கையின் விவரங்கள் பின்வருமாறு:தற்காலிகமானது
இந்திய ரயில்வேயை தனியார்மயமாக்கும் திட்டம் எதுவும் இல்லை.
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
|
|
ஆண்டு
|
|
தேர்வு செய்யப்பட்டவர்களின் மொத்த எண்ணிக்கை

|
|
2020-2021
|
|
5450
|
|
2021-2022
|
|
4612
|
|
2022-2023|
|
85888
|
|
2023-2024|
|
50885
|
|
ஆண்டு
|
|
பணியில் அமர்த்தப்பட்ட ஒப்பந்தத் தொழிலாளர்களின் எண்ணிக்கை
|
|
2020-2021
|
|
4079
|
|
2021-2022
|
|
8823
|
|
2022-2023|
|
5013
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 208.25 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 208.25 கோடிக்கும் அதிகமான  டோஸ்கள் செலுத்தப்பட்டுள்ளன 2,76,48,331 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.97 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,17,508 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.27 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.54 சதவீதமாக உள்ளது. கடந்த 24 மணி நேரத்தில் 14,238 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,23,804.
இந்தியாவில் கடந்த 24 மணி நேரத்தில் 14,917 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,98,271 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.04 கோடி  வாராந்திரத் தொற்று 4.65 சதவீதமாக உள்ளது. தினசரித் தொற்று விகிதம் 7.52 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851930
எரிசக்தி அமைச்சகம்
தேசிய நீர்மின் கழகத்தின் இயக்குநராக  திரு உத்தம் லால் பொறுப்பேற்பு
இந்தியாவின் முன்னணி நீர் மின் நிறுவனமான தேசிய நீர்மின் கழகத்தின் இயக்குநராக  திரு உத்தம் லால் பொறுப்பேற்றுக் கொண்டுள்ளார்.
இதற்கு முன்பு தேசிய அனல்மின் கழகத்தின் தலைமை பொது மேலாளராக அவர் பதவி வகித்தார். பணியாளர் மேலாண்மை, தொழில்துறை உறவுகள் மற்றும் பெருநிறுவன சமூக பொறுப்பு உள்ளிட்ட துறைகளில் 35 ஆண்டு கால அனுபவத்தை அவர் பெற்றுள்ளார். எரிசக்தித் துறையில் தமது நிபுணத்துவம் மற்றும் நீண்டகால அனுபவத்திற்கு பெயர் பெற்றுள்ள திரு உத்தம் லால், நிறுவனத்தின் இலக்கு மற்றும் தொலைநோக்குப் பார்வையின் சேவையுடன் மனித வள திறனை இணைக்கும் பணியில் முனைப்புடன் ஈடுபட்டார்.
ராஞ்சியில் உள்ள சேவியர் சமூக அறிவியல் நிறுவனத்தில் பணியாளர் மேலாண்மை மற்றும் தொழில்துறை உறவுகளில் முதுநிலை டிப்ளமோ பட்டத்தையும், ராஞ்சி பல்கலைக்கழகத்தில் இளங்கலை சட்டப் படிப்பையும் அவர் பயின்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1932176
விண்வெளித்துறை
விண்வெளி அறிவியல், செயற்கைக்கோள் மேம்பாடு, விண்வெளி ஆராய்ச்சியில் எதிர்கால சவால்களை எதிர்கொள்ளும் நோக்கில் விண்வெளி அறிவியல் மற்றும் தொழில்நுட்ப ஆராய்ச்சிக்கான கல்பனா சாவ்லா மையம் சண்டிகர் பல்கலைக்கழகத்தில் 2022-ம் ஆண்டு ஜனவரி மாதம் திறக்கப்பட்டது
விண்வெளி அறிவியல், செயற்கைக்கோள் மேம்பாடு, விண்வெளி ஆராய்ச்சியில் எதிர்கால சவால்களை எதிர்கொள்ள மாணவர்களுக்கு பயிற்சி அளிக்கும் நோக்கிலும்,, எதிர்கால தொழில்நுட்பங்களில் இந்தியா முன்னணி வகிக்கும் வகையிலும், சண்டிகர் பல்கலைக்கழகத்தில் 2022-ம் ஆண்டு ஜனவரி 03-ம் தேதி கல்பனா சாவ்லா விண்வெளி அறிவியல் மற்றும் தொழில்நுட்ப ஆராய்ச்சி மையம் தொடங்கப்பட்டுள்ளதாக மத்திய அரசு தெரிவித்துள்ளது.
தொழில்நுட்ப பரிமாற்ற வழிமுறை மூலம் ஆர்வமுள்ள மற்றும் தகுதி வாய்ந்த தொழில்களுக்கு மாற்றுவதற்கான இஸ்ரோவால் அடையாளம் காணப்பட்ட விண்வெளி தொழில்நுட்பங்கள் உள்ளதாக மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில், மத்திய இணை அமைச்சர்  அறிவியல் மற்றும் தொழில்நுட்பம்; மாநில அமைச்சர்  புவி அறிவியல்; பிரதமர் அலுவலக இணையமைச்சர், பணியாளர், பொது குறைகள், ஓய்வூதியங்கள், அணுசக்தி மற்றும் விண்வெளி, டாக்டர் ஜிதேந்திர சிங் தெரிவித்துள்ளார். மத்திய அமைச்சரவையின் அனுமதியின் பேரில், தேவையின் அடிப்படையில் தொழில்நுட்ப வசதிகளைப் பகிர்வது உட்பட, அரசு சாரா தனியார் நிறுவனங்களுக்காக விண்வெளித் துறை திறக்கப்பட்டுள்ளது.
நாட்டின் விண்வெளித் துறையை வலுப்படுத்துவதற்காக, நாடு முழுவதும் உள்ள பல முன்னணி நிறுவனங்களில் விண்வெளி அறிவியல், தொழில்நுட்பம் மற்றும் பயன்பாடுகளில் ஆராய்ச்சி மற்றும் மேம்பாட்டை ஊக்குவிப்பதற்காக இன்குபேஷன் செல்கள் மற்றும் விண்வெளி தொழில்நுட்பக் பிரிவுகள் நிறுவப்பட்டுள்ளதாக அமைச்சர் கூறினார். விண்வெளித் துறை, நாடு முழுவதும் உள்ள ஆர்வமுள்ள கல்வியாளர்களுக்கு அத்துறையில் கவனம் செலுத்த ஏதுவாக ஆராய்ச்சி மற்றும் மேம்பாட்டுத் திட்டங்களை வழங்க வகை செய்கிறது. விண்வெளி சார்ந்த நடவடிக்கைகளில் அரசுசாரா நிறுவனங்களை ஈடுபடுத்துவதற்காக இந்திய விண்வெளிக் கொள்கை, 2022-ஐ விண்வெளித் துறை வகுத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814045
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைவனத்தின் வெளிநாட்டு உற்பத்தியாளர்கள் சான்றளிப்புத் திட்டத்தின் கீழ் 29 உரிமங்கள் வெளிநாட்டு பொம்மை உற்பத்தி நிறுவனங்களுக்கு வழங்கப்பட்டுள்ளது – சீனாவைச் சேர்ந்த எந்த நிறுவனத்துக்கும் உரிமம் வழங்கப்படவில்லை
மத்திய வர்த்தகம் மற்றும் தொழில்துறை அமைச்சகம் இந்திய தர நிர்ணயச் சட்டத்தின் 16-வது பிரிவின் கீழ் வெளியிட்ட பொம்மைகளுக்கான தரக்கட்டுப்பாடுகள் தொடர்பான உத்தரவின் கீழ், ஜனவரி 1, 2023 முதல் பொம்மைகள் பாதுகாப்புத் தொடர்பாக இந்திய தர நிர்ணய அமைவனத்தின் சான்றிதழ் கட்டாயமாக்கப்பட்டது.
தரக்கட்டுப்பாட்டு உத்தரவின்படி, ஐஎஸ்ஐ முத்திரை இல்லாத பொம்மைகளை உற்பத்தி செய்யவோ, இறக்குமதி செய்யவோ, விற்பனை செய்யவோ, சேமித்து வைக்கவோ கூடாது.
இந்திய தர நிர்ணய அமைவனத்தின் உற்பத்தியாளர் சான்றிதழ் திட்டத்தின் கீழ் 29 உரிமங்கள் வெளிநாட்டு பொம்மை நிறுவனங்களுக்கு வழங்கப்பட்டுள்ளன. இதில் 3 நிறுவனங்களுக்கு 2021-22-ஆம் நிதியாண்டிலும் 26 நிறுவனங்களுக்கு 2022 -23-ஆம் நிதியாண்டிலும் உரிமம் வழங்கப்பட்டது. சீனாவைச் சேர்ந்த எந்த நிறுவனத்துக்கும் உரிமம் வழங்கப்படவில்லை. தரக்கட்டுப்பாடு தொடர்பாக மேற்கொள்ளப்பட்ட சோதனைகளில் ஜனவரி 25, 2023 வரை 39,000-க்கும் மேற்பட்ட பொம்மைகள் பறிமுதல் செய்யப்பட்டன.
இந்தத் தகவலை மத்திய நுகர்வோர் விவகாரங்கள் துறை இணை அமைச்சர் திரு அஸ்வினி குமார் சௌபே மாநிலங்களவையில் கேள்வி ஒன்றுக்கு எழுத்துபூர்வமாக அளித்த பதிலில் தெரிவித்துள்ளார்.